ชื่อสถานที่: นนนา เนลเล บาย เลนซี่
ประเภท: ร้านอาหาร กาแฟ เบเกอรี่
ที่อยู่: ห้อง 101 ชั้น 1 อาคารซีอาร์ซี ออลซีซั่นส์เพลลส
ตำบล: ลุมพินี
อำเภอ: ปทุมวัน
จังหวัด: กรุงเทพมหานคร
รหัสไปรษณีย์: 10330
พิกัด: 13.73911, 100.54793


ร้านอาหารอิตาเลียนฉบับโฮมเมดจากแคว้นทัสคานี ความคลาสสิกที่ถ่ายทอดมาจากสูตรของคุณยาย Nella ให้ทุกคนได้สัมผัสความรู้สึกของการทานอาหารประจำวันแบบชาวอิตาเลียนแท้ ๆ “คำว่า Nonna ในภาษาอิตาลีนั้นแปลว่าคุณยาย ส่วน Nella คือชื่อคุณยายของผมเอง” คุณ Lenzi เจ้าของร้านเล่าให้ฟังถึงที่มาของชื่อร้าน ด้วยความที่สูตรอาหารและเทคนิคการสร้างสรรค์จานอร่อยของร้านนี้ถูกถ่ายทอดผ่านคุณยาย Nella จึงต้องการตั้งชื่อร้านนี้เพื่อระลึกถึงคุณยายในชื่อ Nonna Nella by Lenzi กลายเป็นร้านที่ผสมผสานคนสองเจนเนอเรชั่นเข้าด้วยกัน ในร้านยังมีผลิตภัณฑ์คุณภาพนำเข้าจากอิตาลีไว้จำหน่ายให้คนที่สนใจ ส่วนใหญ่เป็นผลิตภัณฑ์จากครอบครัวของคุณ Lenzi เองที่ถือเป็นอีกหนึ่งแหล่งผลิตแฮมและโคลด์คัทคุณภาพของ Tuscany แถมยังมี “Selected by Lenzi” ผลิตภัณฑ์ท้องถิ่นอย่างอื่นที่คุณ Lenzi ได้ใช้เวลาคัดสรรผลิตภัณฑ์จากแบรนด์ต่าง ๆ มาวางจำหน่ายด้วย